stanford-oval/wikipedia huggingface dataset:
Flyff
הסיפור > פרק 3: מלחמת האלים

יום אחד, ריסיס שאבה אנרגיה משלושה היבטים של עצמה ויצרה את שלושת אלי הליצן.
היא יצרה את באבל (בועה), שייצג את השמחה והטוהר.
היא יצרה את שייד (צל), שתייצג את הפחד והזעם שלה.
היא יצרה את איבליס, שייצג לא יותר מאשר האדישות ונייטרליות שלה.
שייד, שהוזנה מההיבט שנוצרה ממנו, הכעס של ריסיס, התכוננה להשמיד את רויקה ואת כל מי שחי שם. היא ניפצה בזעם את רויקה ושלחה חלק מהאדמה שניפצה לאבדון. היא קיוותה שהאנשים שחיו בחלקת האדמה זאת ימותו. אבל, פיסת האדמה הזאת נקראה לאחר מכן מדריגל, ובעזרת כושר ההמצאה והעזרה של הדוורפטס, בני האדם שרדו, בנו מחדש את הערים שלהם והתחילו להאמין ולשאוף שוב.
שייד, זועמת על כך שנכשלה, יצרה גזע של יצורים מרושעים בשם מסקרפטס (Masquerpets). היא שלחה אותם להשמיד את תושבי מדריגל.
כששמע את תוכניתה של שייד, באבל התנגד לתוכנית וידע שהוא חייב להתערב. הוא הכה במסקרפטס בכזאת עוצמה, שהוא פיצל את מדריגל ל-3 יבשות מרכזיות, ופיצל אותם ברחבי היבשות.
איבליס, אדיש, פשוט הסתכל ולא עשה שום דבר.
לא הרבה זכור מאותה תקופה, אבל סיפורים עתיקים מספרים על 8 גיבורים אמיצים, שעמדו נגד שייד וצבא המסקרפטס שלה. נאמר שהם הקריבו את חייהם כדי להגן על אזרחי מדריגל, הצליחו במשימתם, ותושבי מדריגל ניצחו בקרב.
הסיפור > פרק 4: לידה מחדש

כעבור כמה דורות, האנשים של מדריגל החלו להתחזק ולשגשג שוב. לרוע המזל, שלום אף פעם לא הושכן והמפלצות הרעות של שייד עדיין מהווים איום על התושבים. אך כשהם שואבים השראה מהסיפורים על הגיבורים האמיצים, וביודעם שמדריגל רחוקה מלהיות בטוחה, תושביה מאמנים את עצמם לעימות הבלתי נמנע עם המפלצות של שייד וליום שבו שייד בעצמה תחזור להשמיד אותם.
אגלי דולס (סרט)

| --- | --- |

כרזת הסרט
 בימוי:  קלי אסבורי
 הופק בידי:  רוברט רודריגז ג'יין הארטוול ויויאן וואנג
 תסריט:  אליסון פק 
 מדבבים:  קלי קלרקסון פיטבול ניק ג'ונאס ונדה סייקס גבריאל איגלסיאס בלייק שלטון ג'אנל מונה אמה רוברטס וואנג ליהום ביבי רקסה צ'ארלי XCX ליזו
 מוזיקה:  כריסטופר לנרץ 
 מדינה:  ארצות הברית ארצות הברית
 חברת הפקה:  STX Family Troublemaker Studios Original Force
 חברה מפיצה:  STX Entertainment
 שיטת הפצה:  וידאו על פי דרישה 
 הקרנת בכורה:  ארצות הברית 3 במאי 2019
 משך הקרנה:  87 דק' 
 שפת הסרט:  אנגלית 
 סוגה:  קומדיה מחזמר אנימציה
 הכנסות באתר מוג'ו:   uglydolls
 www.uglydolls.com
 דף הסרט ב־IMDb
 
אגלי דולס (באנגלית: UglyDolls, בתרגום חופשי: "בובות מכוערות") הוא סרט אנימציה קומי-מוזיקלי אמריקאי בהנפשה ממוחשבת של חברת STX Entertainment. את הסרט ביים קלי אסבורי. הסרט יצא לאקרנים ב-3 במאי 2019. בסרט מדבבים קלי קלרקסון, פיטבול, ניק ג'ונאס, ונדה סייקס, גבריאל איגלסיאס, בלייק שלטון, ג'אנל מונה, אמה רוברטס, וואנג ליהום, ביבי רקסה, צ'ארלי XCX וליזו.
עלילה

מוקסי (קלי קלרקסון) וחבריה האגלי דולס מתעמתים על מה זה בעצם להיות שונה כשהם מתמודדים על מה שהם אוהבים, והם מבינים שהם לא צריכים להיות מושלמים בגלל שהם מרוצים כמו שהם. היא וחבריה מטיילים מעל ההרים של אגליוויל ומגלים עיר בשם מושלמות שם כל אחד הוא מושלם. שם הם פוגשים את לו, ראש העיר.
צוות המדבבים

בימוי הדיבוב העברי נעשה על ידי רועי גבע.
| שם הדמות | מדבב/ת באנגלית | מדבב/ת בעברית |
| --- | --- | --- |
| מוקסי | קלי קלרקסון | שירלי לילו |
| אגלי דוג | פיטבול | סטפן לגר |
| לו | ניק ג'ונאס | ערן מור |
| ווייג' | ונדה סייקס | דקלה הדר |
| באבו | גבריאל איגלסיאס | דדי זהר |
| אוקס | בלייק שלטון | גדי לוי |
| מנדי | ג'אנל מונה | הדר שחף-מעיין |
| מעוכונת | אמה רוברטס |  |
| ברטלף | וואנג ליהום | גיא זיידמן |
| טיוזדיי | ביבי רקסה | מיה אלון |
| קיטי | צ'ארלי XCX | ספיר דרמון |
| לידיה | ליזו | מיכל שפירא |
| ספורקו | ז'אק קולימון |  |
| פגי | אייס-טי | נתי חסיד |
הערות שוליים

↑  Dave McNary (29 באוגוסט 2018). "Nick Jonas Joins STX's 'UglyDolls' Movie". Variety. נבדק ב-1 בספטמבר 2018. {{cite web}}:  (עזרה)
↑  Alexander, Bryan (4 בנובמבר 2018). "Exclusive look: Kelly Clarkson embraces her Moxy, the gloriously weird star of 'UglyDolls". USA Today. נבדק ב-4 בנובמבר 2018. {{cite web}}:  (עזרה)
↑  "Story". Uglydolls.com. Ugly Industries Holdings LLC. נבדק ב-8 בנובמבר 2018. {{cite web}}:  (עזרה)
וארנה

ערך זה עוסק בעיר בבולגריה. אם התכוונתם למשמעות אחרת, ראו .
| --- | --- |
מרכז העיר
מרכז העיר
 מדינה:  בולגריה בולגריה
 מחוז:  וארנה
 ראש העיר:  קיריל יורדאנוב
 תאריך ייסוד:  575 לפנה״ס 
 על שם:  יוסיף סטלין 
 שטח:  168.692 קמ"ר
 גובה:  80 מטרים
 אוכלוסייה:  ‏
  ‑ בעיר:  371,226 (15 ביוני 2024)
  ‑ צפיפות:  1,718 נפש לקמ"ר (2010)
 קואורדינטות:  43°13′N 27°55′E﻿ / ﻿43.217°N 27.917°E﻿ / 43.217; 27.917
 אזור זמן:  UTC +2
 http://www.varna.bg
  מפת מיקום  מפה מפורטת   (למפת בולגריה מוגדלת) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וארנה(למפת בולגריה רגילה) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וארנה(למפת מחוז וארנה רגילה) פרובאדיה דולני צ'יפליק דלגופול סובורובו דובריץ' הים השחור  בורגס שומןוארנה(למפת מחוז וארנה מוגדלת) פרובאדיה דולני צ'יפליק דלגופול סובורובו דובריץ' הים השחור  בורגס שומןוארנה  he tabBackground:;tabBorder:#aaa;defaultTab:0;
 
ציור המצור על וארנה במהלך המלחמה העות'מאנית-רוסית (1828–1829)
הקתדרלה של וארנה
חוף "חולות הזהב"
מראה מפרץ וארנה
וַארְנָה (בבולגרית: Варна) היא עיר נמל מרכזית לחוף הים השחור, בירת מחוז וארנה וממוקמת 379 קילומטרים צפונית מזרחית לבירת בולגריה סופיה. וארנה היא העיר השלישית בגודלה בבולגריה מבחינת כמות האוכלוסין.
היסטוריה > העת העתיקה

היישוב נוסד כמושבה יוונית בשם "אודסוס" (Odessos) ב-580 לפנה"ס, אם כי בחפירות ב-1972 בנקרופוליס של וארנה (Варненски некропол), נמצאו כלי נחושת המתוארכים לאמצע האלף החמישי לפני הספירה (התקופה הכלקוליתית) ומכאן שווארנה הייתה אחת הערים הקדומות בעולם.
ב-335 לפנה"ס נכבשה וארנה על ידי אלכסנדר מוקדון ובמהלך המאה ה-1 לפנה"ס נפלה בידי צבא הרפובליקה הרומית. בהמשך צורף האזור לפרובינקיית מואסיה של הרומים. מתקופה זו נותרו בעיר חורבות של מרחצאות רומיים. במהלך המאה ה-5 ידע האזור פלישות של שבטים הונים והעיר מוזכרת בחוזה השלום שנחתם בין תאודוסיוס השני, קיסר האימפריה הביזנטית לבין אטילה ההוני, כאחת הערים הקדושות ביותר לביזנטים.
היסטוריה > ימי הביניים

העיר מופיעה בכתביו של תיאופנס המוודה, בהקשר הגירתם של שבטים סלאבים ופרוטו בולגרים לאזור בולגריה. תיאופנס מציין כי אספרוך החאן הראשון של האימפריה הבולגרית הראשונה הביס בקרבת העיר את הצבא הביזנטי בראשות קונסטנטינוס הרביעי. וארנה הפכה לאחת הערים המרכזיות באימפריה הבולגרית. העיר מוזכרת בכתובים גם בתקופת האימפריה הבולגרית השנייה וב-1201 כבש אותה הצאר קאלויאן מידי הביזנטים, לאחר מצור ממושך. במחצית השנייה של המאה ה-13 עלתה חשיבותה של וארנה כעיר נמל מסחרית, כאשר נרקמו קשרי מסחר עם הרפובליקה של ונציה ורגוזה.
היסטוריה > השלטון העות'מאני

ב-1399 נכבשה וארנה בידי צבאו של הסולטאן באיזיט הראשון, שליט האימפריה העות'מאנית, שהפך אותה למרכז צבאי חשוב. ב-1413 ניצל מנואל השני, קיסר האימפריה הביזנטית את תקופת בין המלכים של האימפריה העות'מאנית והצליח לכבוש את העיר. שנה מאוחר יותר נכבשה וארנה ונבזזה בידי הטטרים. ב-10 בנובמבר 1444 נערך ליד העיר קרב גדול בין העות'מאנים ובין צבא פולני-הונגרי (קרב וארנה). הקרב הסתיים בניצחון העות'מאנים ובמותו של ולדיסלאב השלישי מלך פולין. במהלך המאה ה-17 ביצרו העות'מאנים את העיר כחלק מבניית שרשרת מבצרים לאורך חופי הים השחור והדנובה. במהלך המלחמה העות'מאנית-רוסית (1787–1792) נערך צפונית מזרחית לעיר הקרב הימי בכף קאליאקרה אשר חרץ את גורל המלחמה לטובת הרוסים.
העיר נכבשה לזמן קצר על ידי צבא האימפריה הרוסית במהלך המלחמה העות'מאנית-רוסית (1828–1829). לאחר מלחמת קרים התירה האימפריה העות'מאנית למעצמות אירופה למכור את תוצרתן ברחבי האימפריה ווארנה הפכה לנמל מסחרי חשוב. ב-1866 חוברה וארנה לקו מסילת הרכבת לרוסה והדנובה וקושרה לתוואי האוריינט אקספרס. ב-27 ביולי 1878, במהלך המלחמה העות'מאנית-רוסית (1877–1878), שוחררה וארנה על ידי הצבא הרוסי והפכה, מתוקף סיכומי קונגרס ברלין, חלק מנסיכות בולגריה.
היסטוריה > לאחר עצמאות בולגריה

וארנה הפכה לעיר ספר במהלך מלחמת הבלקן הראשונה וביולי 1913 במהלך מלחמת הבלקן השנייה נכבשה על ידי צבא ממלכת רומניה. לאחר מלחמת העולם הראשונה ואובדן חבל דרום דוברוג'ה לו שימשה וארנה מרכז כלכלי אזורי, פקד משבר כלכלי חריף את העיר.
בראשית ספטמבר 1944, בתקופת מלחמת העולם השנייה הייתה וארנה אחת הערים הראשונות שנכבשו על ידי הצבא האדום. בין השנים 1949–1956 היה שמה "סטלין" על שמו של יוסיף סטלין. ב-1962 נערכה בעיר אולימפיאדת השחמט ה-15.
כלכלה

וארנה היא המרכז הכלכלי השני בחשיבותו לאחר סופיה בירת בולגריה וערוץ הסחר הבולגרי המרכזי בנתיבי הים השחור בכלל ולרוסיה בפרט. 61% מסך ההכנסות נטו מגיע ממגזר התיירות והמסחר, 16% מתעשייה, 14% מתחבורה ו-6% מבנייה, אחוז האבטלה בעיר הוא 2.34% ונמוך במידה ניכרת מהממוצע הארצי.
העיר ממצבת את עצמה גם כעיר תיירותית. היא העיר הגדולה ביותר בריביירה הבולגרית. לאחר ירידת הקומוניזם הפכה וארנה לעיר נופש קוסמופוליטית עם שפע חופי רחצה, בתי מלון, בתי קזינו המושכים בין השאר גם תיירים מישראל. עוד ממוקמים בעיר פארקים רחבי ידיים. השלטים מופיעים גם באותיות לטיניות לצד הכתב הקירילי ולעיתים גם בעברית. צפונית לווארנה נמצא חוף הרחצה המפורסם חולות הזהב באורך 4 ק"מ המכוסה בחול עדין וזהוב.
תחבורה

וארנה מעצם היותה עיר אסטרטגית היושבת על חופי הים השחור, מהווה ציר תחבורה מרכזי ומונגשת באמצעות הדרכים הבאות:
נמל תעופה - נמל התעופה הבינלאומי ורנה.
נמל ימי- נמל וארנה.
ורכבת מהירה.
הכבישים העיקריים בעיר, כוללים את הכבישים אירופיים: ורנה-בוקרשט E70, ורנה-איסטנבול E87 ו ורנה-קונסטנטה, רומניה;
כבישים ארציים: ורנה-סופיה A2 (הכביש המהיר חאמוס) ו ורנה-בורגס A5 (כביש צ'רנו מורה). ישנם מסלולי אוטובוס, לערים בולגריות גדולות רבות משני מסופי אוטובוסים. יש גם רכבות, מעבורות ושירותי אוניית גלנוע לאודסה, אוקראינה, פורט קווקז, רוסיה, פותי ובאטומי, גאורגיה.
מערכת התחבורה הציבורית מנוהלת על ידי "תחבורה עירונית ורנה", ובנוסף על האוטובוסים המקומיים, טרוליבוסים, מוניות שירות, מופעל בעיר צי גדול של מוניות.
אקלים

בווארנה שורר אקלים סובטרופי גשום (הגדרה לפי שיטת קפן), בלווי השפעות מקצינות של אקלים ממוזג מחד והשפעות ממתנות מכיוון הים השחור המעניקות גם מאפיינים של אקלים ים תיכוני, מאידך. הטמפרטורה השנתית הממוצעת היא C°‏ 12 וערכי הקיצון הממוצעים נעים מ-C°‏ 2 בינואר עד C°‏ 22 ביולי ובאוגוסט. כמות המשקעים השנתית הממוצעת עומדת על 476 מילימטרים.
דמוגרפיה

ב-1881 נערך מפקד האוכלוסין הראשון לאחר עצמאות בולגריה. בעיר וארנה נמנו 24,555 תושבים ובעת ההיא הייתה העיר השנייה בגודלה בנסיכות. ב-1885, לאחר האיחוד עם מחוז רומליה המזרחית ובתוכו העיר פלובדיב, הפכה לעיר השלישית בגודלה. מבחינת התמהיל האתני של האוכלוסייה עולה כי 92.5% הם ממוצא בולגרי ו-3.8% ממוצא טורקי. בין השנים 2001 ל-2009 גדלה אוכלוסיית העיר בשיעור של 15.18%. לפי נתוני מפקד האוכלוסין שנערך בבולגריה בפברואר 2011, התגוררו בווארנה 334,870 נפשות והיא השלישית בגודלה בבולגריה אחרי סופיה ופלובדיב.
הקהילה היהודית > ייסוד הקהילה

עדויות לקהילה יהודית מאורגנת בווארנה קיימות מראשית המאה ה-19. במהלך המלחמה העות'מאנית-רוסית (1828–1829) נכבשה וארנה על ידי צבא האימפריה הרוסית ובני הקהילה סבלו מהתקפות וממעשי שוד רבים במהלך הכיבוש ובמיוחד בעת נסיגת הכוחות. ב-1835 הגיעו לעיר עשרות רבות של פליטים יהודים מהעיר אדירנה לאחר השריפה הגדולה שכילתה את הרובע היהודי בעיר. במהלך מלחמת בולגריה–סרביה (1885) מימנו בני הקהילות היהודיות ברוסה, בווארנה ובווידין שני גדודים של לוחמים יהודיים בני עירם, שמנו 800 חיילים.
הקהילה היהודית > בממלכת בולגריה העצמאית

ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה 1,300 נפשות, רובם ספרדים ומיעוטם אשכנזים. בראשית המאה ה-20 הופיע בעיר עיתון אנטישמי וב-1904 היו בעיר התפרעויות על רקע זה. ב-29 באוגוסט 1920 יוצגה קהילת וארנה בכנס הקהילות היהודיות המאורגנות בממלכת בולגריה שהתקיים בסופיה, על ידי ראשי הקהילה ד"ר יהושע כלב, ניסים אשכנזי ומואיז דניאל. בווארנה הייתה פעילות ציונית ענפה, אם כי באותה המידה נתקיימו אגודות חינוך עצמאיות שחינכו ברוח הקומוניזם והסוציאליזם. בבחירות לוועד הקהילה שנערכו ב-1932 זכו הציונים רק ב-46.67% מהקולות לעומת מתנגדיהם שהיו הרוב.
קהילת וארנה הייתה מן הבודדות שבקהילות בולגריה אשר בהנהגתן כיהנו נשים ומבין 19 מנהיגי הקהילה 8 היו נשים, האחוז הגבוה ביותר בכל קהילות בולגריה. בבחינת נתוני מערכת החינוך היהודית עולה כי ב-1921 למדו בה 184 תלמידים שהיו 88% מכלל התלמידים היהודים בעיר. ב-1924 ירד מספרם ל-167, כאשר הממשלה בולגרית מימנה 4% מתקציב מערכת החינוך ועיריית וארנה 6% נוספים. התלמידים למדו בשתי כיתות גן, ארבע כיתות בית ספר יסודי וכיתת פרו-גמנסיה אחת.
הקהילה היהודית > מלחמת העולם השנייה והעלייה לישראל

בספטמבר 1939 ערכה הממשלה הבולגרית את "המסע לגירוש נתינים זרים", שעליו הופקד מפקד המשטרה הקולונל אטאנאס פאנטב. רוב הנתינים הזרים היו יהודים וכ-4,000 מהם נצטוו לעזוב את הממלכה. אלו שלא נתקבלו במדינות השכנות יוון וטורקיה מצאו מקלט זמני בקרב קהילת יהודי וארנה והועלו על ספינות מעפילים רעועות כגון הרודניצ'אר אל ארץ ישראל. אחת מספינות המעפילים, הסלבדור, טבעה בים ועמה 238 מנוסעיה.
בינואר 1941 הוחל על יהודי העיר החוק להגנת האומה ובהמשך נלקחו הגברים בגילאי 20–40 לעבודות כפייה. לאחר שב-4 במרץ 1943 החלה הממשלה הבולגרית בגירושם של 11,343 יהודי תראקיה ומקדוניה ופירוט אל מחנות ההשמדה, תוכנן ב-10 במרץ לגרש 6,365 מיהודי "בולגריה הישנה" למחנות ההשמדה, כמכסה ראשונית לקראת גירוש כל בני הקהילה. לפי נתוני משרד הפנים הבולגרי יועדו 508 מבני קהילת וארנה להיכלל במכסת הגירוש הראשונית. הגירוש לא יצא אל הפועל. ב-17 ביוני 1943 גורשו יהודי וארנה ובורגס בהוראת אלכסנדר בלב ראש הקומיסריון לשאלות יהודיות ונשלחו לערי שדה וכפרים מרוחקים. מנהיגי הקהילה נשלחו למחנה הריכוז סומוביט. בתחילת אוקטובר שבו המגורשים לבתיהם. לאחר מלחמת העולם השנייה נמנו בעיר 2,200 יהודים, רובם עלו למדינת ישראל לאחר הקמתה. ב-28 במאי 1949, בשלהי גל העלייה, ערך הקונסיסטוריון של יהודי בולגריה מפקד ובווארנה נמנו 331 יהודים. בראשית המאה ה-21 חיו בווארנה כ-250 יהודים, וב-2022 נמנו בה 180 יהודים.
ספורט

בעיר משחקות כמה קבוצות ספורט חזקות בליגות הבולגריות, בהן צ'רנו מורה וארנה המשחקת בליגת העל הבולגרית בכדורגל וצ'רנו מורה וארנה המשחקת בליגת העל הבולגרית בכדורסל.
ערים תאומות

דנמרק אולבורג, דנמרק.
הולנד אמסטרדם, הולנד.
ספרד ברצלונה, ספרד.
טורקיה בייבורט, טורקיה.
הולנד דורדרכט, הולנד.
גרמניה המבורג, גרמניה.
גרמניה קארלסרוהה, גרמניה.
יוון קוואלה, יוון.
אוקראינה חרקוב, אוקראינה.
בריטניה ליברפול, בריטניה.
צרפת ליון, צרפת.
שוודיה מאלמו, שוודיה.
קולומביה מדיין, קולומביה.
ארצות הברית ממפיס, טנסי, ארצות הברית.
ארצות הברית מיאמי, פלורידה, ארצות הברית.
רוסיה נובוסיבירסק, רוסיה.
אוקראינה אודסה, אוקראינה.
יוון פיראוס, יוון.
גרמניה רוסטוק, גרמניה.
רוסיה סנט פטרסבורג, רוסיה.
נורווגיה סטוונגר, נורווגיה.
הונגריה סגד, הונגריה.
פינלנד טורקו, פינלנד.
צ'כיה ויסוקה מייטו, צ'כיה.
בריטניה וושינגטון, בריטניה.
אוסטריה ולס, אוסטריה
הולנד דורדרכט, הולנד
הערות שוליים

↑  נתוני אוכלוסייה בבולגריה, באתר nsi.bg (בבולגרית) .
↑  קשלס, חיים, היהודים בבולגריה בימי השלטון העותומני, בתוך:אנציקלופדיה של גלויות-יהדות בולגריה, ירושלים, 1967, עמוד 52.
↑  קשלס, חיים, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך:אנציקלופדיה של גלויות-יהדות בולגריה, ירושלים, 1967, עמוד 86.
↑  קשלס, חיים, היהודים בבולגריה בעשרים השנים הראשונות לאחר שחרורה מעול העותומנים (1878-1898), עמוד 65.
↑  רומנו, אלברט. א, תקנון הקהילות והקונסיסטוריון, בתוך:אנציקלופדיה של גלויות-יהדות בולגריה, ירושלים, 1967, עמוד 439.
↑  רומנו, אלברט, א, תקופת המשבר והפילוג 1930-1940, בתוך אנציקלופדיה של גלויות-יהדות בולגריה, ירושלים, 1968, עמוד 587.
↑  רומנו, אלברט. א, אישים, בתוך:אנציקלופדיה של גלויות-יהדות בולגריה, ירושלים, 1967, עמודים 637-638.
↑  לוחות סטאטיסטיים, בתוך:אנציקלופדיה של גלויות-יהדות בולגריה, ירושלים, 1967, עמודים 645-662.
↑  קשלס, חיים, ספינות המעפילים "סלבדור", "דוריאן", ו"נאדז'דה", בתוך:אנציקלופדיה של גלויות-יהדות בולגריה, ירושלים, 1967, עמודים 775-488.
↑  קשלס, חיים,המצב אחרי הגירוש, בתוך אנציקלופדיה של גלויות-יהדות בולגריה, ירושלים, 1967, עמוד 876.
↑  קשלס, חיים, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296.
↑  לפי התכתבות עם ארגון שלום. המשיב אלכסנדר (אלק) אוסקר נשיא ארגון שלום בבולגריה.
| --- | --- |
בקרת זהויות :  NLI: 987007547795205171  BnF: cb16974261q (data)  GND: 4107573-0  LCCN: n79088922  MusicBrainz: 0d6f4c1c-10de-45c9-8e6a-b9ffd9213fd4  NKC: ge134563  SUDOC: 191469416  VIAF: 145404525   WorldCat (עם VIAF): 145404525 
אנדרטה בצורת שופר, שהוקמה על ידי קהילת יהודי וארנה, כהוקרה לעם הבולגרי על הצלת יהודי וארנה בזמן השואה
קבוצת הכדורגל מכבי וארנה ב-1924
בית הכנסת הספרדי בווארנה
מבנה בית הכנסת האשכנזי בווארנה
מלכים צלבנים 2

| --- | --- |

 כללי
 תאריך הוצאה:  14 בפברואר 2012 
 סוגה:  משחק תפקידים ממוחשב
 פיתוח:  Paradox Development Studio 
 הוצאה לאור:  Paradox Interactive 
 ארץ מקור:  שוודיה 
 שפות:  גרמנית, צרפתית, אנגלית, ספרדית 
 סדרה:  Crusader Kings 
 דרישות תוכנה
 מנוע משחק:  Clausewitz Engine 
 מצבי משחק:  משחק וידאו למשתתף יחיד 
 פלטפורמות:  לינוקס, Microsoft Windows, macOS 
 המשחק הקודם:  Crusader Kings 
 
 www.crusaderkings.com
 
מלכים צלבנים 2 (באנגלית: Crusader Kings II) הוא משחק תפקידים ממוחשב שעלילתו מתרחשת בתקופת ימי הביניים. המשחק פורסם על ידי חברת Paradox Interactive בתור המשך למשחק "Crusader Kings". המשחק יצא למערכות Windows של מיקרוסופט ב-14 בפברואר 2012.
ב-1 בספטמבר 2020 יצא משחק ההמשך "Crusader Kings III".
משחקיות

המשחק הוא סימולטור שושלות בו השחקן שולט בשושלת ימי-בנימית בין משנת 1066 ועד 1453, אם כי בהרחבות "האלים העתיקים" ו"קרל הגדול" ניתן להתחיל את המשחק מהשנים 867 ו-769. דרך השימוש האסטרטגי במלחמה, נישואין, התנקשויות ועוד אמצעים רבים, השחקן צריך לגרום להצלחת שושלתו. המשחק כולל מספר דמויות היסטוריות כגון ויליאם הכובש, קרל הגדול, אל סיד, הארון א-רשיד וצלאח א-דין, אבל מאפשר לשחק ולפתח דמויות בדיוניות.
הסימולציה חסרת סוף עלילתי כך שה"הצלחה" מוגדרת לחלוטין על ידי השחקן. המשחק נגמר כאשר דמותו הנוכחית של השחקן מתה ללא יורש מאותה שושלת או כאשר מגיעה השנה 1453.
בתוך המשחק ישנן מערכות גנטיקה וחינוך כך שצאצאים יירשו תכונות, תרבות, דת ומיומנויות מהוריהם ומחנכיהם. מערכת זו מוסיפה עוד שכבה לאסטרטגיות של נישואין, מעבר לבריתות דיפלומטיות וצבירת יוקרה וממון.
בעוד שניתן לבחור כמעט כל אציל בעל אדמות, יש כמה סוגי דמויות שלא ניתן לשחק ללא מודים כגון תיאוקרטיות. ההרחבות הרבות של המשחק מאפשרות גם לשחק באמצעות שליטים מוסלמים, פגנים, הודים ורפובליקות סחר.
גווילם לי

| --- | --- |

גווילם לי בראיון על הסרט "רפסודיה בוהמית"
 לידה:  24 בנובמבר 1983 (בן 41) בריסטול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1997 
 עיסוק:  שחקן
 מקום לימודים:  אוניברסיטת קארדיף 
 פרסים והוקרה:  פרסי יאן צ'רלסון 
 פרופיל ב-IMDb
 
גווילם לי (באנגלית: Gwilym Lee; נולד ב-24 בנובמבר 1983) הוא שחקן אנגלי. מוכר בעיקר מהופעותיו בסרטים "התייר", "שיר לג'ני" ו-"רפסודיה בוהמית", ובסדרות הטלוויזיה "ג'יימסטאון" (2017), ו"רציחות במידסומר".
ביוגרפיה

לי נולד בבריסטול להורים ולשים, טום וסיינוון. יש לו שלושה אחים חורגים: גריינט, אוון וריהנון. בילדותו עברה המשפחה לסאטון קולדפיד שבברמינגהאם, אבל הוא מזדהה כוולשי. לי למד ספרות אנגלית באוניברסיטת קארדיף ודרמה בבית הספר גילדהול למוזיקה ודרמה. ב-2008 קיבל מדליית זהב על לימודיו בגילדהול. הוא מתגורר בלונדון.
ביוגרפיה > 1997–2011

כנער הצטרף לי ללהקת תיאטרון. בשנים 1997 ו-1998 כיכב בעיבוד טלוויזיוני של סדרת ספרי "Animal Ark". בגיל 16 החל להופיע במחזה "ריצ'רד השלישי" עם הלהקה השייקספירית המלכותית. ב-2011 הופיע לי בתפקיד ראשי בעונה האחרונה של הסדרה "צבא היבשה של נשים". הוא הופיע בתפקידי אורח בסדרות טלוויזיה כגון "אפר לאפר", "בשר טרי", "מונרו" ו"הנרי החמישי". ברדיו הופיע לי בדרמות "The Emerald Tiger", ו-"The Silver Turk" המבוססות על הסדרה "דוקטור הו", ובעיבוד לרומן "הים האכזר".
ב-2008 הוענק ללי פרס איאן צ'ארלסון על הופעתו במחזה "אדיפוס" בהפקת התיאטרון המלכותי הלאומי. ב-2009 גילם את לארטס לצדו של ג'וד לאו בהפקה של המחזה "המלט" בתיאטרון דונמאר וסט אנד.
ב-2011 זכה לי בפרס איאן צ'ארלסון על תפקידו בדמות אדגר בהפקה של המחזה "המלך ליר" בתיאטרון דונמאר ורהאוס.
ביוגרפיה > 2012–היום

ב-2012 כיכב לי בהפקה של טרפלגר סטודיוס למחזה "The Promise" מאת אלכסיי ארבוזוב.
בחג המולד 2013 החל לי להופיע בתפקיד סמל בילוש צ'ארלי נלסון, לצדו של פקד בילוש ברנבי, בעונה ה-16 של הסדרה "רציחות במידסומר", שכלל את הפרק המאה של הסדרה. בתחילת 2014 שיחק לי במחזה "ורסאי" בתיאטרון דונמאר ורהאוס.
באפריל 2016 פורסם שלי לא ישתתף בעונה ה-19 של "רציחות במידסומר". לי ציין בחשבון הטוויטר שלו שהוא יופיע בסדרה חדשה "ג'יימסטאון". ב-2018 גילם לי את דמותו של הגיטריסט בריאן מיי מלהקת קווין בסרט הביוגרפי "רפסודיה בוהמית", שהיה מועמד לפרס גילדת שחקני המסך בקטגוריית הופעה מצוינת של צוות שחקנים בסרט קולנוע.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | The Escort |  | סרט קצר |
| 2010 | התייר | The Tourist | מאונטיין |  |
| 2011 | אי הכלבים | Isle of Dogs | הבלש בלוק |  |
| 2018 |  | The Last Witness | ג'ון אנדרווד |  |
| 2018 | רפסודיה בוהמית | Bohemian Rhapsody | בריאן מיי |  |
| 2024 | כאן ולתמיד | Here | ג'ון הארטר |  |
| 2024 |  | Oddity | טד טימיס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997–1998 |  | Animal Ark | ג'יימס האנטר | סדרת טלוויזיה (13 פרקים) |
| 2008 | חברים משותפים | Mutual Friends | צעיר |  |
| 2009 | לואיס | Lewis | טרי ביינברידג' | בפרק "The Quality of Mercy" |
| 2009 | דרך ווטרלו | Waterloo Road | סטיבן |  |
| 2009 | אפר לאפר | Ashes to Ashes | סאמרס הצעיר |  |
| 2010 | רופאים | Doctors | אנטול קרפסקי | בפרק "Idle Hands" |
| 2011 | צבא היבשה של נשים | Land Girls |  |  |
| 2012 | הנרי החמישי | Henry V | ויליאמס | מתוך הסדרה "הכתר החלול |
| 2012 | בשר טרי | Fresh Meat | ג'יילס | סדרת טלוויזיה |
| 2012 | מונרו | Monroe | אלכס סקופילד |  |
| 2012 |  | Restless | שון גילמרטין |  |
| 2013–2016 | רציחות במידסומר | Midsomer Murders | סמל בילוש צ'רלי נלסון | סדרת טלוויזיה (15 פרקים) |
| 2015 | שיר לג'ני | A Song for Jenny | ג'יימס | סרט טלוויזיה |
| 2017 | ג'יימסטאון | Jamestown | סמואל קאסטל | סדרת טלוויזיה (8 פרקים) |
| 2020 | הגדולה | The Great | גריגור דיימוב | סדרת טלוויזיה |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | המלך ליר | King Lear | אדגר | National Theatre Live |
משחקי וידאו

| שנה | שם | תפקיד | הערות |
| --- | --- | --- | --- |
| 2013 | Cloud Chamber | טום |  |
| 2015 | Dragon Quest Heroes: The World Tree's Woe and the Blight Below | פסארו | דיבוב באנגלית |
| 2015 | Final Fantasy XIV: Heavensward | סיד | דיבוב באנגלית |
הערות שוליים

↑  Kirstie McCrum (13 בדצמבר 2013). "Actor Gwilym's got murder in mind at Midsomer". Wales Online. {{cite web}}:  (עזרה)
↑  Lee, Gwilym (2016-02-17). "Two contrasting birthday cards from family and friends illustrating the difficulty of growing up Welsh in England...pic.twitter.com/sHsNKywJZG". @Gwilymlee (באנגלית). נבדק ב-2018-12-19.
↑  Lee, Gwilym (2018-07-07). "Apparently, it's coming home. (I know I'm Welsh - but just for this one day.....)". @Gwilymlee (באנגלית). נבדק ב-2018-12-19.
↑  Louis Wise (19 ביוני 2011). "Award for young actors". The Sunday Times. The Sunday Times. {{cite news}}:  (עזרה)
↑  "Photo Flash: First Look at Max Bennett, Gwilym Lee and More in Donmar Warehouse's THE PROMISE". 20 בנובמבר 2012. {{cite web}}:  (עזרה)
↑  Tom Cole (15 באפריל 2013). "Midsomer Murders: Gwilym Lee joins as Barnaby's new partner". Radio Times. {{cite web}}:  (עזרה)
↑  "Twitter". mobile.twitter.com. נבדק ב-2016-05-01.
↑  Queen Pic ‘Bohemian Rhapsody’ Finds Bandmates In Ben Hardy, Gwilym Lee & Joe Mazzello, Retrieved August 22, 2017.
↑  Nordyke, Kimberly (12 בדצמבר 2018). "SAG Awards: Full List of Nominations". The Hollywood Reporter. נבדק ב-12 בדצמבר 2018. {{cite web}}:  (עזרה)
| --- | --- |
בקרת זהויות :  NLI: 987008729351705171  BIBSYS: 1585570377911  BNE: XX5888150  BnF: cb169260906 (data)  GND: 1163543845  ISNI: 0000 0004 4245 4502  LCCN: no2014152734  NKC: xx0250175  NLK: KAC2020R4722  NTA: 391007467  SUDOC: 234915293  VIAF: 312567892   WorldCat (עם VIAF): 312567892
יהודה פרידלנדר

| --- | --- |

יהודה פרידלנדר
 לידה:  19 באוגוסט 1939 (בן 85) תל-אביב, פלשתינה (א"י) 
 ענף מדעי:  ספרות
 מקום לימודים:  אוניברסיטת בר-אילן 
 מנחה לדוקטורט:  ברוך קורצווייל 
 מוסדות:  אוניברסיטת בר-אילן  אוניברסיטת אריאל בשומרון 
 תלמידי דוקטורט:  פרופ׳ יפה ברלוביץ, פרופ׳ תמר וולף-מונזון, ד״ר נעמי זהר
 פרסים והוקרה:  פרס טלפיר, פרס ברנשטיין, פרס ע״ש אברהם קריב, פרס רמת גן
 תרומות עיקריות
 חקר ספרות תנועת ההשכלה היהודית
 
יהודה פרידלנדר (נולד ב-19 באוגוסט 1939) הוא פרופסור אמריטוס במחלקה לספרות עם ישראל ולספרות משווה באוניברסיטת בר-אילן.